Beatissime Pater. Cum archidiaconatus ecclesie Aboensis in Svetia ex eo quod magister Paulus Cheel archidiaconus nuper in prepositum prefate ecclesie eligebatur vacaverit, vel per assecutionem prefate propositure aut alias certo modo vacare speretur, supplicat humiliter sanctitati vestre devotus illius orator Iohannes Hielbo, clericus Lincopensis dioecesis, in decretis licentiatus, quatenus sibi specialem gratiam facientes de dicto archidiaconatu, que inibi dignitas non tamen major post pontificalem existit et cujus fructus sex marcharum argenti puri juxta communem extimationem valorem annuum non excedunt, cum ut premittitur vacaverit, etiam si alias quovis modo seu ex alterius cujuscumque persona seu per liberam resignationem dicti magistri Pauli vel cujusvis alterius de illo in Romana curia vel extra eam etiam coram notario publico et testibus sponte factam assecutionem vacet, etiam si devolutione affectus specialiter vel alias etiam ratione vacationis illius apud sedem apostolicam generaliter reservatus, curatus et cum cura jurisdictionali aut electivus seu inter aliquos litigiosus, cujus litis status etc. existat, eidem curatori providere seu provideri mandare dignemini de gratia speciali, non obstantibus regula cancellarie de beneficiis ... per promotionem vacaturis aut aliis constitutionibus et ordinationibus apostolicis nec non statutis etiam juramento etc. roboratis ceterisque contrariis quibuscumque cum clausulis oportunis et consuetis. Concessum ut petitur in presentia domini nostri pape. P. cardinalis S. Eusebii. Et cum clausula absolutionis a censuris ad effectum; et quod obstantie oratoris nec non verus vacationis modus et locus, etiam si ex inde quevis generalis reservatio etiam in corpore juris clausa resultet, habeantur pro expressis; et cum clausula quamcumque generalem reservationem importante, etiam si apud sedem seu ex quibusvis aliis causis latissime extendenda; et cum clausula gratificationis pro oratore et derogatione statutorum privilegiorum indultorum necessariorum latissime extendenda; et quod major ac verior specificatio omnium et singulorum premissorum et circa ea necessariorum qualitatis invocationis ac fructuum augendo vel minuendo usque ad verum valorem regule non obstantis contrarie fieri possit in litteris. Concessum. P. cardinalis S. Eusebii. Dat. Rome apud Sanctum Petrum quarto idus augusti anno secundo.